सरकारी प्रवक्ता ने बताया कि मुख्यमंत्री ने आतंकी घटना में गोरखपुर के शहीद हेड कांस्टेबिल साहब शुक्ला के परिजनों से टेलीफोन पर बात की और उन्हें ढांढस बंधाया। उन्होंने कहा कि दुख की घड़ी में सरकार उनके साथ है। मुख्यमंत्री ने शहीद की पत्नी को 20 लाख रूपये तथा उनके माता पिता को पांच लाख रूपये की आर्थिक सहायता देने की घोषणा की। सरकार की ओर से कहा गया है कि शुक्ला की पत्नी को 20 लाख रुपये दिए जाएंगे, जबकि उनके माता-पिता को 5 लाख रुपये दिए जाएंगे।